Un bărbat a fost condamnat în Italia la 10 ani de închisoare după ce a obligat o minoră să se prostitueze. Acesta a fost prins într-o comună din Dolj.
Polițiștii au desfășurat, miercuri, o acțiune care viza persoanele urmărite, iar bărbatul de 38 de ani care era urmărit la nivel internațional a fost prins în comuna Apele Vii, din Dolj, conform știrileprotv.
Autoritățile judiciare din Italia au emis un mandat european de arestare pentru extrădarea bărbatului pentru a executa pedeapsa de zece ani și opt luni de închisoare pentru comiterea infracțiunii de sclavie sau subjugare. El a profitat de stare de vulnerabilitate a fetei de 14 ani, a agresat-o fizic și a obligat-o să întrețină relații sexuale de pe urma cărora bărbatul primea bani.
Acesta a fost reținut preventiv epntru 24 de ore și dus la Centrul de Centrul de Reţinere şi Arestare Preventivă din cadrul Inspectoratului de Poliţie Judeţean Dolj, apoi va fi prezentat Curții de Apel Craiova pentru emiterea mandatului de arestare.